
/Pers. A/
E-pasts: /elektroniskā pasta adrese/

Maksātnespējas procesa administratoram
/Administrators/
Paziņošanai e-adresē


Par /pers. A/ sūdzību
par maksātnespējas procesa administratora /Administrators/ rīcību 
/Nosaukums A/ maksātnespējas procesā

[bookmark: _Hlk19704423][bookmark: _Hlk535490248][bookmark: _Hlk83124885][bookmark: _Hlk104991128][bookmark: _Hlk124745969]Maksātnespējas kontroles dienestā 2026. gada 20. maijā saņemta /pers. A/ (turpmāk – Iesniedzēja) 2026. gada 20. maija sūdzība (noformēta kā iesniegums) (turpmāk – Sūdzība) par maksātnespējas procesa administratora /Administrators/, /amata apliecības numurs/, (turpmāk – Administrators) rīcību /Nosaukums A/, /reģistrācijas numurs/, (turpmāk – Parādnieks) maksātnespējas procesā.
Izskatot Maksātnespējas kontroles dienesta rīcībā esošo informāciju par Parādnieka maksātnespējas procesa gaitu, konstatēts turpmāk minētais.
[1] Ar /tiesas nosaukums/ /datums/ spriedumu lietā /lietas numurs/ pasludināts Parādnieka maksātnespējas process un par Parādnieka maksātnespējas procesa administratoru (turpmāk – administrators) iecelts Administrators.
Ieraksts par Parādnieka maksātnespējas procesa pasludināšanu maksātnespējas reģistrā izdarīts /datums/. 
[2] Sūdzībā norādīts turpmāk minētais.
[2.1] Sūdzībā Iesniedzēja vērš uzmanību uz iespējamiem Maksātnespējas likuma principu un administratora objektivitātes prasību pārkāpumiem Administratora rīcībā Parādnieka maksātnespējas procesā.
[2.2] 2026. gada 21. aprīlī Iesniedzēja kā Parādnieka pārstāve saņēma Administratora pieprasījumu /numurs/ par papildu informācijas sniegšanu (turpmāk – Pieprasījums). Izvērtējot Pieprasījuma saturu, secināms, ka tajā vairākkārt ietverti subjektīvi pieņēmumi, emocionāli formulējumi un interpretācijas, kas nav balstītas objektīvos un juridiski pārbaudāmos pierādījumos. Tāpat Pieprasījumā tika prasīti dokumenti un paskaidrojumi, kuri jau iepriekš tika nodoti Administratora rīcībā vai izriet no viņam pieejamajiem grāmatvedības dokumentiem, bankas izrakstiem un iepriekš sniegtajām atbildēm. 
Šāda atkārtota un pārmērīga informācijas pieprasīšana rada nesamērīgu administratīvu slogu un rada pamatotas šaubas par procesa objektivitāti un samērīgumu.
	[2.3] Iesniedzēja norāda, ka Administratora pieprasījumos tiek izteikti pieņēmumi par iespējamu Parādnieka līdzekļu izmantošanu Iesniedzējas politiskajai darbībai vai priekšvēlēšanu aktivitātēm, lai gan šādi apgalvojumi nav balstīti nevienā kompetentas institūcijas konstatētā pārkāpumā, procesā vai lēmumā.
Politisko organizāciju finansēšanas un priekšvēlēšanu aģitācijas uzraudzību Latvijas Republikā veic Korupcijas novēršanas un apkarošanas birojs (turpmāk – KNAB). Iesniedzējai nav zināma neviena kompetentas institūcijas konstatēta prettiesiska rīcība saistībā ar Iesniedzējas politisko darbību vai iespējamu Parādnieka līdzekļu izmantošanu politiskām vajadzībām.
Iesniedzēja vērš uzmanību, ka Iesniedzējas politiskā darbība tika veikta privāti un atbilstoši Latvijas Republikas Satversmē nostiprinātajām tiesībām uz politisko darbību un biedrošanās brīvību. Parādnieka finanšu līdzekļi politiskās darbības finansēšanai netika izmantoti.
Iesniedzējas ieskatā Pieprasījumā  ietvertie pieņēmumi par Iesniedzējas publisko un politisko darbību nav tieši saistīti ar maksātnespējas procesa mērķi un var tikt interpretēti kā nepamatota spiediena izdarīšana.
Atbilstoši Maksātnespējas likuma 6. pantam maksātnespējas process īstenojams tiesiski, samērīgi, efektīvi un labticīgi. Savukārt, Civilprocesa likuma 93. pants paredz, ka katrai pusei ir pienākums pierādīt tos apstākļus, uz kuriem tā balsta savus prasījumus vai iebildumus. Pieņēmumi, interpretācijas un subjektīvi vērtējumi paši par sevi nevar tikt uzskatīti par juridiski pietiekamiem pierādījumiem.
Iesniedzēja vērš uzmanību, ka KNAB savā publiskajā komunikācijā ir uzsvēris administratoru pienākumu rīkoties objektīvi, tiesiski un neizmantot savu dienesta stāvokli prettiesiskiem mērķiem. Tas apliecina, ka administratoru darbības objektivitāte un neitralitāte ir būtisks tiesiskuma jautājums.
[2.4] Saskaņā ar Sūdzībā norādīto, Iesniedzēja lūdz Maksātnespējas kontroles dienestu:
1) izvērtēt Administratora rīcības atbilstību Maksātnespējas likuma principiem, administratora profesionālajiem pienākumiem, objektivitātes un neitralitātes prasībām, kā arī izvērtēt, vai konkrētajā procesā nav saskatāmas iespējamas dienesta stāvokļa ļaunprātīgas izmantošanas, pilnvaru pārsniegšanas, nesamērīga procesuālā spiediena izdarīšanas vai kreditora interesēm iespējami labvēlīgas un vienpusējas pieejas pazīmes;
2) sniegt tiesisku izvērtējumu par Administratora rīcības atbilstību normatīvo aktu prasībām un informēt Iesniedzēju par pieņemto lēmumu normatīvajos aktos noteiktajā kārtībā.
Vienlaikus Iesniedzēja vērš uzmanību, ka gadījumā, ja netiks nodrošināta objektīva un tiesiska procesa kontrole, Iesniedzēja patur tiesības vērsties arī citās kompetentajās institūcijās, tostarp Valsts drošības dienestā.
Sūdzībai pievienoti Iesniedzējas ieskatā to pamatojošie dokumenti.
[3] Maksātnespējas kontroles dienests ar 2026. gada 21. maija vēstuli /numurs/ lūdza Administratoru līdz 2026. gada 3. jūnijam iesniegt rakstveida paskaidrojumus par Sūdzībā norādītajiem apstākļiem. 
[4] Maksātnespējas kontroles dienestā 2026. gada 1. jūnijā saņemti Administratora 2026. gada 1. jūnija paskaidrojumi /numurs/ (turpmāk – Paskaidrojumi), kuros norādīts turpmāk minētais.
Atbilstoši Maksātnespējas likuma 65. panta 2. punkta regulējumam, administratoram ir pienākums pēc juridiskās personas maksātnespējas procesa pasludināšanas nekavējoties uzsākt parādnieka dokumentu un mantas pilnu inventarizāciju un sastādīt parādnieka bilanci. Administratora ieskatā, izvērtējot Iesniedzējas iesniegtos  dokumentus,  konstatējamas vairākas neatbilstības starp maksājumos norādītājiem maksājumu mērķiem un to īstajiem mērķiem.
Ar mērķi saprast iepriekš minētas neatbilstības, Iesniedzējai tika nosūtīti pieprasījumi sniegt informāciju. Atbilstoši Maksātnespējas likuma 77. pantam, parādnieka pārstāvim ir pienākums sniegt informāciju administratoram.
Administratora ieskatā Parādnieka grāmatvedības dokumenti un Iesniedzējas sniegtās atbildes sniedz maz ticamu priekšstatu par Parādnieka darījumiem un mantas stāvokli. Līdz ar to 2026. gada 15. maijā tika sagatavots precizēts ziņojums par mantas neesamību /numurs/ (turpmāk – Ziņojuma precizējumi), kurā tika norādīts, ka Maksātnespējas likuma 72.1 panta ietvaros ir paredzēts celt prasību pret Iesniedzēju kā Parādnieka pārstāvi. Paskaidrojumu sagatavošanas brīdī netika saņemti kreditoru iebildumi par Ziņojuma precizējumiem atbilstoši Maksātnespējas likuma 112. panta ceturtajai daļai. 
[5] Izvērtējot Sūdzību, Administratores sniegtos paskaidrojumus, kā arī maksātnespējas procesu reglamentējošās tiesību normas, secināms turpmāk minētais.
Maksātnespējas likuma 174.1 panta 1. un 2. punktā noteikts, ka Maksātnespējas kontroles dienests veic administratoru uzraudzību un izskata sūdzības par administratoru rīcību, izņemot tos likumā noteiktos gadījumus, kad sūdzības par administratoru lēmumiem izskatāmas tiesā, kurā ierosināta attiecīgā maksātnespējas procesa lieta.
Savukārt Maksātnespējas likuma 176. panta pirmajā daļā noteikts, ka kreditors, komercsabiedrība (tiesiskās aizsardzības procesā), fiziskā persona (šīs personas maksātnespējas procesā), parādnieka pārstāvis (juridiskās personas maksātnespējas procesā) vai trešā persona, kuras likumiskās tiesības ir aizskartas, var iesniegt Maksātnespējas kontroles dienestam sūdzību par administratora vai tiesiskās aizsardzības procesa uzraugošās personas rīcību. 
[5.1] Sūdzībā izteiktas pretenzijas par Administratora rīcību:
1) atkārtoti pieprasot Iesniedzējai sniegt informāciju, kura jau atrodas Administratora rīcībā; 
2) Pieprasījumā izsakot nepamatotus apgalvojumus. 
Saskaņā  ar Sūdzībā norādīto, Iesniedzējas ieskatā Administratora rīcība liecina par Administratora neobjektivitāti. 
[5.2] Attiecībā par Sūdzībā izteikto pretenziju par Administratora rīcību, atkārtoti pieprasot Iesniedzējai sniegt informāciju, kura jau atrodas Administratora rīcībā, secināms turpmāk minētais. 
Pēc juridiskās personas maksātnespējas procesa pasludināšanas parādnieka pārvaldīšanu veic tiesas iecelts administrators, kas ir maksātnespējas procesa vadītājs un kura galvenais mērķis, pildot tam ar likumu noteiktos pienākumus un realizējot tam ar likumu noteiktās tiesības, ir nodrošināt efektīvu un likumīgu maksātnespējas procesa norisi un mērķu sasniegšanu.[footnoteRef:1] [1:  Maksātnespējas likuma 63. panta pirmās daļas 2. punkts un 26. panta otrā daļa.] 

Lai spētu izpildīt administratoram ar likumu noteiktos pienākumus, kas visi vērsti uz pieteikto kreditoru prasījumu segšanu pēc iespējas lielākā apmērā, administratoram pēc maksātnespējas procesa pasludināšanas nekavējoties ir jāuzsāk parādnieka dokumentu un mantas pilna inventarizācija.[footnoteRef:2] Tāpat administratora pienākumos ietilpst parādnieka darījumu un pārvaldes institūciju locekļu rīcības izvērtēšana un prasību celšana tiesā par viņu nodarīto zaudējumu atlīdzību.[footnoteRef:3] [2:  Maksātnespējas likuma 65. panta 2. punkts.]  [3:  Maksātnespējas likuma 65. panta 8. punkts un 96. pants.] 

Minētie administratora pienākumi vistiešākajā veidā saistīti ar Maksātnespējas likumā noteiktajiem parādnieka pārstāvja pienākumiem. Proti, parādnieka pārstāvja piedalīšanās maksātnespējas procesā ir obligāta[footnoteRef:4], jo parādnieka pārstāvis ir tā persona, kura var sniegt visas nepieciešamās ziņas un dokumentus procesa likumīgai un efektīvai nodrošināšanai. Turklāt, Maksātnespējas likums nosaka parādnieka pārstāvja imperatīvu pienākumu nodot administratoram parādnieka dokumentus un mantu,[footnoteRef:5] kā arī parādnieka pārstāvim ir pienākums administratora pieprasītās ziņas par parādnieku sniegt nekavējoties, bet ne vēlāk kā 10 dienu laikā pēc pieprasījuma nosūtīšanas dienas.[footnoteRef:6] [4:  Maksātnespējas likuma 68. panta pirmā daļa.]  [5:  Maksātnespējas likuma 70. panta otrā daļa.]  [6:  Maksātnespējas likuma 71. panta pirmā daļa. ] 

Vēršama uzmanība, ka pēc uzņēmuma maksātnespējas procesa pasludināšanas administratoram ir jāgūst patiess un skaidrs priekšstats par uzņēmuma finansiālo stāvokli līdz maksātnespējas procesa pasludināšanai un uz tā pasludināšanas brīdi, kā arī par parādnieka veiktajiem darījumiem un tā mantisko stāvokli. Līdz ar to administratora darbībām, pieprasot un secīgi izvērtējot saņemto informāciju un dokumentus, jābūt nevis formālām, bet visaptverošām un virzītām uz maksātnespējas procesa mērķa sasniegšanu. Tādejādi no administratora sagaidāms, ka tas, pārstāvot kreditoru intereses, savus pienākumus veiks ar vislielāko rūpību, precīzi izvērtējot visus tam iesniegtos dokumentus un nepieciešamības gadījumā pieprasot informāciju un dokumentus atkārtoti vai papildus. Proti, administratoram ir jāgūst skaidrs priekšstats par parādnieka darījumiem un mantas stāvokli pēdējos trijos gados pirms maksātnespējas procesa pasludināšanas.
	No Sūdzībā norādītās informācijas un tai pievienotajiem dokumentiem izriet, ka Administrators 2026. gada 21. aprīlī ir vērsies pie Iesniedzējas ar Pieprasījumu, kurā norādījis savus secinājumus saistībā ar Parādnieka grāmatvedības uzskaites dokumentu atkārtotu izvērtēšanu. Līdz ar to pieprasījis Iesniedzējai sniegt Administratoram papildu informāciju un dokumentus. Proti, Administrators ir pieprasījis Iesniedzējai sniegt papildu informāciju un dokumentus saistībā ar Administratora konstatētajiem Parādnieka izdevumiem, saistībām un aizdevumiem. Lai gan no Sūdzībai pievienotajiem dokumentiem izriet, ka Iesniedzēja 2026. gada 20. maijā ir sniegusi atbildi uz Pieprasījumu, tomēr no Ziņojuma precizējumiem konstatējams, ka Administrators ir konstatējis pamatu celt prasību pret Iesniedzēju par dokumentu nenodošanu saskaņā ar Maksātnespējas likuma 72.1 pantu. Ņemot vērā minēto, Maksātnespējas kontroles dienestam šā lēmuma sagatavošanas brīdī nav pamata atzīt, ka  Pieprasījumā pieprasītā informācija Iesniedzējai būtu pieprasīta nepamatoti. Tāpat, izvērtējot Pieprasījumā Iesniedzējai pieprasīto informācijas saturu un Iesniedzējas 2026. gada 20. maija atbildē norādīto, Maksātnespējas kontroles dienestam šā lēmuma sagatavošanas brīdī nav pamata atzīt, ka Administrators Pieprasījumā Iesniedzējai ir pieprasījis tādu informāciju, kura jau ir Administratora rīcībā. Tāpat arī Sūdzībā Iesniedzēja nav konkretizējusi tieši kādu Administratora rīcībā jau esošu informāciju Administrators ir pieprasījis Iesniedzējai sniegt atkārtoti.   
	Vēršama uzmanība, ka administratora kā konkrētā maksātnespējas procesa vadītāja un virzītāja kompetencē ir izvērtēt iesniegtos parādnieka dokumentus un administratoram ir visplašākās iespējas izvērtēt atkārtotu pieprasījumu nepieciešamību, kā arī lemt par to saturu.  Proti, veikt to pārbaudi, izpēti un analīzi kopsakarā. Maksātnespējas kontroles dienests atzīst, ka Administratora rīcība, pieprasot Iesniedzējai sniegt papildu informāciju un dokumentus, kuri nepieciešami administratora pienākumu izpildei, ir atbilstoša normatīvo aktu prasībām.
Izvērtējot Sūdzībā norādīto, kopsakarā ar Paskaidrojumos norādīto un Maksātnespējas kontroles dienesta rīcībā esošo informāciju, Maksātnespējas kontroles dienests nekonstatē Administratora rīcības neatbilstību normatīvu aktu prasībām. Līdz ar to Sūdzība šajā daļā ir noraidāma. 
[5.3] Attiecībā par Sūdzībā izteikto pretenziju par Administratora rīcību, Pieprasījumā izsakot nepamatotus apgalvojumus, secināms turpmāk minētais. 
Disciplinārlietu komisijas 2017. gada 14. jūlija sēdē apstiprinātā Maksātnespējas procesa administratoru un tiesiskās aizsardzības procesa uzraugošo personu profesionālās ētikas kodeksā (turpmāk – Ētikas kodekss) noteikts, ka savā profesionālajā un personiskajā rīcībā administratoram ir ne vien pienākums ievērot vispārējos tiesību principus, Latvijas Republikas un Latvijai saistošos starptautisko tiesību normatīvos aktus un profesionālās ētikas normas, bet arī vadīties no vispārējām uzvedības normām.[footnoteRef:7] Kā arī noteikts, ka attiecībās ar maksātnespējas procesā iesaistītajām personām administrators nelieto vārdus, žestus un neveic tādas darbības, kas var aizskart citu personu godu un cieņu.[footnoteRef:8] Līdz ar to administratoram profesionālajā darbībā ir jāizvairās no tādas rīcības un uzvedības, kas var radīt šaubas par viņa cieņu, godīgumu un taisnīgumu.  [7:  Ētikas kodeksa 2.1. punkts.]  [8:  Ētikas kodeksa 3.3. punkts.] 

Iesniedzējas ieskatā Pieprasījumā Administrators paudis subjektīvus pieņēmumus, emocionālus formulējumus un interpretācijas. Līdz ar to Maksātnespējas kontroles dienests secina, ka minētā pretenzija ietilpst Ētikas kodeksa tvērumā.  
Par kritēriju būtiska ētikas pārkāpuma konstatēšanai varētu uzskatīt faktu, ka komunikācijā izmantoti rupji vārdi, necenzēta leksika, nekorekta komunikācija notikusi publiskā vidē un tādējādi mazinājusi sabiedrības uzticību maksātnespējas procesu profesionālai administrēšanai kopumā.[footnoteRef:9] Maksātnespējas kontroles dienesta rīcībā nav pierādījumu, kas apliecinātu, ka Administrators ir veicis iepriekš minētās darbības. Vienlaikus Maksātnespējas kontroles dienests arī nevar izšķirt strīdu par to, vai Administratora paustais atbilst patiesībai vai ir nepatiess.   [9:  Maksātnespējas procesa administratoru un tiesiskās aizsardzības procesa uzraugošo personu disciplinārlietu ierosināšanas apkopojums, 9.lpp. Pieejams: https://www.mkd.gov.lv/lv/media/2720/download.] 

Maksātnespējas kontroles dienests vērš uzmanību, ka Maksātnespējas likumā ir noteikta atšķirīga kārtība, kādā tiek vērtēta administratora rīcības maksātnespējas procesā atbilstība normatīvo aktu prasībām,[footnoteRef:10] un kādā tiek vērtēti administratora, iespējams, pieļautie profesionālās ētikas normu būtiski pārkāpumi.[footnoteRef:11] Proti, to, vai administrators ir pieļāvis profesionālās ētikas normu būtiskus pārkāpumus vērtē disciplinārlietu komisija, izskatot disciplinārlietu.  [10:  Maksātnespējas likuma 175. panta pirmās daļas 2. punkts.]  [11:  Maksātnespējas likuma 31.1 pants.] 

Savukārt, disciplinārlietu pret administratoru var ierosināt Maksātnespējas kontroles dienesta direktors pēc tiesneša vai prokurora, vai biedrības "Latvijas Maksātnespējas procesa administratoru asociācija" priekšlikuma vai pēc savas iniciatīvas.[footnoteRef:12] Līdz ar to Maksātnespējas kontroles dienests, ņemot vērā tā rīcībā esošo informāciju, patstāvīgi izvērtē, vai ir pamats ierosināt disciplinārlietu pret administratoru. [12:  Maksātnespējas likuma 31.1 panta pirmā daļa.] 

Ievērojot minēto, Maksātnespējas kontroles dienestam nav pamata, izskatot Sūdzību, pamatojoties uz Maksātnespējas likuma 175. panta pirmās daļas 2. punktu un 176. pantu, vērtēt Administratora iespējamos ētikas normu pārkāpumus. Līdz ar to Sūdzība šajā daļā ir noraidāma. 
 [6] Attiecībā par Sūdzībā norādīto saistībā ar Administratora objektivitāti, secināms turpmāk minētais. 
Administratora pienākumus konkrētajā maksātnespējas procesā administrators nevar uzņemties un pildīt, ja administrators ir personiski ieinteresēts juridiskās personas maksātnespējas procesa lietā vai ir citi apstākļi, kas rada pamatotas šaubas par viņa objektivitāti.[footnoteRef:13] [13:  Maksātnespējas likuma 20. panta pirmās daļas 7. punkts.] 

Administratoram kā parādnieka likumīgajam pārstāvim un maksātnespējas procesa virzītājam ir plašs pilnvaru apjoms, kuras tam jārealizē labā ticībā[footnoteRef:14] [14:  Rīgas pilsētas Latgales priekšpilsētas tiesas 2017. gada 19. jūnija lēmums lietā Nr. C29431817.] 

No minētā izriet, ka nav pieļaujama nekādu apstākļu pastāvēšana, kas varētu radīt šaubas par administratora objektivitāti un neitralitāti ne tikai attiecībā pret pašu parādnieku, bet arī pret ikvienu kreditoru un parādnieka pārstāvi.
Iesniedzējas ieskatā Sūdzībā norādītā Administratora rīcība ir neatbilstoša objektivitātes un neitralitātes prasībām. 
Izvērtējot Sūdzībā norādīto informāciju, kopsakarā ar Maksātnespējas kontroles dienesta rīcībā esošo informāciju, Maksātnespējas kontroles dienests nekonstatē pamatotas šaubas par Administratora objektivitāti. Proti, tas vien apstāklis, ka Administrators Pieprasījumā ir paudis savu viedokli saistībā ar Iesniedzējas publisko un politisko darbību un pieprasījis Iesniedzējai papildu informāciju pats par sevi nav pamats, lai rastos pamatotas šaubas par Administratora objektivitāti un neitralitāti attiecībā pret Parādnieka maksātnespējas procesā iesaistītajām personām. 
Ņemot vērā minēto, Maksātnespējas kontroles dienests šā lēmuma sagatavošanas brīdī nekonstatē, ka Sūdzībā norādītie apstākļi rada par pamatotas šaubas par Administratora objektivitāti Parādnieka maksātnespējas procesā. 
Vienlaikus Maksātnespējas kontroles dienests dara zināmu, ka Sūdzībā sniegtā informācija tiek ņemta vērā un nepieciešamības gadījumā tā tiks izmantota, veicot Administratora uzraudzību.
[7] Izvērtējot minēto un pamatojoties uz norādītajām tiesību normām, kā arī Maksātnespējas likuma 174.1 panta 2. punktu, 175. panta pirmās daļas 2. punktu, 176. panta pirmo un otro daļu

nolēmu:

/Pers. A/ 2026. gada 20. maija sūdzību par maksātnespējas procesa administratora /Administrators/, /amata apliecības numurs/, rīcību /Nosaukums A/, /reģistrācijas numurs/, maksātnespējas procesā noraidīt.

Lēmumu var pārsūdzēt /tiesas nosaukums/ mēneša laikā no lēmuma saņemšanas dienas. Sūdzības iesniegšana tiesā neaptur šā lēmuma darbību.


Direktora p.i.		Baiba Banga

